Δήμος Αθηένου

ΔΕΛΤΙΟ ΤΥΠΟΥ - Έκθεση φωτογραφίας με θέμα «Η ζωή και το περιβάλλον της Αθηένου»
2021-12-03
Ο Δήμος Αθηένου ανακοινώνει τα εγκαίνια έκθεσης φωτογραφίας με θέμα «Η ζωή και το περιβάλλον της Αθηένου», που θα πραγματοποιηθούν την Παρασκευή 3 Δεκεμβρίου 2021 στις 19:00 στο Καλλινίκειο Δημοτικό Μουσείο Αθηένου από τον Δήμαρχο Αθηένου κ. Κυριάκο Καρεκλά.
Η έκθεση θα περιλαμβάνει όλες τις φωτογραφίες που υποβλήθηκαν στα πλαίσια ανοικτού Διαγωνισμού Φωτογραφίας που είχε προκηρύξει ο Δήμος Αθηένου με το ίδιο θέμα και θα παραμείνει ανοικτή μέχρι τις 14 Ιανουαρίου 2022.
Ο Δήμος Αθηένου εκφράζει τις ευχαριστίες του και συγχαίρει όλους όσους συμμετείχαν, οι οποίοι μέσα από το φωτογραφικό τους ενδιαφέρον κατέδειξαν τη μοναδικότητα και τις ομορφιές της Αθηένου και παράλληλα ανέδειξαν την αξία της έννοιας του ενεργού πολίτη και της ανάπτυξης του ειλικρινούς ενδιαφέροντος για τα κοινά.
Απονεμήθηκαν τα πιο κάτω βραβεία
1ο Βραβείο στη Φωτογραφία με τίτλο «Άγρια Μεσαρκά», της Δανάης Ιεροδιακόνου.
2ο Βραβείο στη Φωτογραφία με τίτλο «Στη στράτα του Κάστρου», της Μαρίας Φάνου.
3ο Βραβείο στη Φωτογραφία με τίτλο «Η εποχή του Θερισμού», της Έλενας Σταύρου.
Έπαινος σε όλους τους υπόλοιπους συμμετέχοντες, οι οποίοι ήταν οι Ευανθία Χάβα, Πέτρος Καποδίστριας, Ιωάννα Βασιλείου και Αντώνης Μαρμαράς.
Νοείται ότι η εκδήλωση των εγκαινίων θα πραγματοποιηθεί νοουμένου ότι οι συνθήκες που θα επικρατούν σε ό,τι αφορά την πανδημία από τον Κορωνοϊό θα το επιτρέπουν, ως επίσης οι πρόνοιες των σχετικών Διαταγμάτων του Υπουργείου Υγείας.

Απαραίτητη η επίδειξη SafePass στην είσοδο.

Μνημόσυνο των πρώην Δημάρχων, των Δημοτικών Συμβούλων και του Δημοτικού Γραμματέα του Δήμου Αθηένου
2021-11-28
Ο Δήμαρχος Αθηένου κύριος Κυριάκος Καρεκλάς και τα μέλη του Δημοτικού Συμβουλίου Αθηένου, τιμώντας τη μνήμη των αποθανόντων Δημάρχων, Δημοτικών Συμβούλων και Δημοτικού Γραμματέα του Δήμου Αθηένου, ανακοινώνουν ότι την Κυριακή 28 Νοεμβρίου 2021, στον Ιερό Ναό Παναγίας Χρυσελεούσας Αθηένου, θα τελεστεί επίσημο μνημόσυνο υπέρ ανάπαυσης των ψυχών τους.
Η παρουσία των συγγενών, αλλά και όλων όσων τιμούν τη μνήμη τους, θα τιμήσει ιδιαίτερα τη συνεισφορά των ανθρώπων αυτών, που πρόσφεραν τις υπηρεσίες τους για το καλό και την πρόοδο του Δήμου Αθηένου.
Θα τηρηθούν όλα τα απαραίτητα μέτρα προστασίας από τον Κορωνοϊό που θα βρίσκονται σε ισχύ.
Απαραίτητη η προσκόμιση SafePass.

Φωταγώγηση Καλλινίκειου Δημοτικού Μεγάρου με πορτοκαλί χρώμα, στο πλαίσιο της εκστρατείας για την εξάλειψη της βίας κατά των γυναικών
2021-11-25
Ο Δήμος Αθηένου, σε συνέχεια πρόσκλησης που έγινε από τον Σύνδεσμο για την Πρόληψη και Αντιμετώπιση της Βίας στην Οικογένεια, ανακοινώνει ότι έχει υιοθετήσει το παγκόσμιο θέμα της εκστρατείας «Orange the World: Fund, Response, Prevent, Collect» και θα συμμετάσχει στις δράσεις κατά τις έμφυλης βίας που θα γίνουν σε πολλές άλλες χώρες, όπου σημαντικά κτίρια σε όλο τον κόσμο θα φωτιστούν με πορτοκαλί χρώμα για να θυμίζουν την ανάγκη για ένα μέλλον χωρίς βία. Γι’ αυτό τον σκοπό το Καλλινίκειο Δημοτικό Μέγαρο Αθηένου θα φωτιστεί με πορτοκαλί χρώμα στις 25 Νοεμβρίου 2021, Διεθνή Ημέρα για την εξάλειψη της Βίας κατά των γυναικών .
Στόχος του Δήμου Αθηένου είναι η συμμετοχή στον θεσμό και η υιοθέτηση της εκστρατείας για την εξάλειψη της βίας κατά των γυναικών. Η κοινωνία μας χρειάζεται να είναι ενήμερη, αλλά και ευαισθητοποιημένη για το θέμα αυτό, γνωρίζοντας ότι η άσκηση οποιασδήποτε μορφής βίας προσκρούει στα θεμελιώδη ανθρώπινα δικαιώματα και ελευθερίες του ανθρώπου.
Γι’ αυτό το Καλλινίκειο Δημοτικό Μέγαρο Αθηένου θα φωτιστεί με πορτοκαλί χρώμα, ως ένδειξη συμπόρευσης και υιοθέτησης της εκστρατείας.

Συζήτηση Στρογγυλής Τραπέζης - Δράσεις Πρωτογενούς Πρόληψης της Σεξουαλικής Βίας σε επίπεδο Κοινότητας
2021-11-11

Πρώτη προβολή της ταινίας «Αθηενίτικη Δαντέλα. Χθες – Σήμερα», με την παρουσία του σκηνοθέτη Πασχάλη Παπαπέτρου – 9.11.21
2021-11-09

Εγκαίνια έκθεσης «Σχολεία χωρίς σύνορα» 6/11/2021
2021-11-06
Το Καλλινίκειο Δημοτικό Μουσείο Αθηένου φιλοξενεί την έκθεση «Σχολεία χωρίς σύνορα», που διοργανώνουν η Ομάδα Τέχνης και το Επαρχιακό Γραφείο ΠΟΕΔ Λευκωσίας σε συνεργασία με το Επαρχιακό Γραφείο ΠΟΕΔ Λάρνακας.
Η Έκθεση τελείται στα πλαίσια των παράλληλων εκδηλώσεων της 2ης Μπιενάλε Λάρνακας.
Εγκαίνια: Σάββατο 6 Νοεμβρίου 2021 στις 7:15 μ.μ.
Διάρκεια Έκθεσης μέχρι 15 Νοεμβρίου 2021, Δευτέρα – Παρασκευή 8:00 π.μ. – 3:00 μ.μ.
Απαραίτητη η προσκόμιση SafePass και η χρήση μάσκας.

Οργανισμός Νεολαίας Κύπρου – Διοργάνωση Διαδραστικής Μουσικής Εκδήλωσης στις 30/10/2021
2021-10-30

Παγκύπρια Δράση Let’s Do It! Cyprus 2021
2021-10-30

Εορτασμός της Εθνικής Επετείου της 28ης Οκτωβρίου 1940
2021-10-28
Πατήστε εδώ για περισσότερες πληροφορίες.

#BEACTIVE - ΕΥΡΩΠΑΪΚΗ ΕΒΔΟΜΑΔΑ ΑΘΛΗΤΙΣΜΟΥ
2021-09-23 - 2021-09-30

ΘΕΑΤΡΙΚΗ ΠΑΡΑΣΤΑΣΗ, ΓΥΜΝΑΣΙΟ ΑΘΗΕΝΟΥ.
2021-09-19 20:30 (Europe/Athens)
Δελτίο Τύπου
#10 χρόνια Θέατρο Τσέπης
#10χρόνιαμαζί
Το περιστατικό της Μαντλέν
Yue Madeleine Yue
Μια ιλαροτραγωδία του Jeton Neziraj

Μια οικογένεια Ρομά, εκδιωγμένη από τη Γερμανία αναζητεί στο χαοτικό Κόσοβο, το μέρος που θα αποκαλέσει σπιτικό της. Η κόρη τους, η Mαντλέν, βρίσκει παρηγοριά την σκληρή περίοδο της προσαρμογής της σε μια ακόμα αφιλόξενη χώρα, αλληλογραφώντας με τη φίλη της Κάτια. Μια μέρα, το κορίτσι πέφτει σε μια λακκούβα του δρόμου, που έχει ανοίξει μια κατασκευαστική εταιρεία και άφησε αφύλακτη. Ενώ η μικρή βρίσκεται σε κώμα, παλεύοντας για τη ζωή της, ο πατέρας της, πασχίζει να βρει δικαιοσύνη και μια άκρη για να σώσει τη ζωή της αλλά συναντά, πιο πολύ από ποτέ, την αδιαφορία, τον συστημικό ρατσισμό και τις προκαταλήψεις για τη φυλή του από όλους όσους εμπλέκονται στην υπόθεση.
Πώς εξιλεώνεται ένας άδικος χαμός;
Πώς αποδομούνται τα κομμάτια του παζλ που έχουν υψώσει τείχη κοινωνικού αποκλεισμού;
Πόση αδικία είμαστε διατεθειμένοι να ανεχθούμε μέχρι να καταλάβουμε πως ό,τι πολυτιμότερο έχουμε είναι ο ένας τον άλλο;
«Το περιστατικό της Μαντλέν» είναι μια πικρή σάτιρα για τη ζωή των μεταναστών, των προσφύγων και όλων ανθρώπων που προσπαθούν να βρουν καταφύγιο σε μια νέα χώρα, η οποία τους αντιμετωπίζει συστηματικά ως αόρατους. Ως μη όντες. Ο Γιετόν Νεζιράι, με αυτό το έξυπνο δράμα, εξετάζει τη συναισθηματική διαδικασία που περνούν χιλιάδες Ρομά που ζουν στην Ευρώπη, όταν αναγκάζονται να υποκύψουν στις βίαιες διαδικασίες του επαναπατρισμού, αποφάσεις που σχετίζονται κυρίως με πολιτική και όχι με το κοινό καλό. Ονομάζει την ηρωίδα του Μαντλέν, εμπνευσμένος από το όνομα της Madeleine Albright, Υπουργού Εξωτερικών των Η.Π.Α. κατά τη διάρκεια των βομβαρδισμών στο Βελιγράδι, δημιουργώντας, έτσι, μια διαρκή υπενθύμιση της υπονομευτικής προδιάθεσης των μεγάλων δυνάμεων απέναντι στις χώρες της ανατολικής Ευρώπης και της ευρύτερης περιοχής, με την ψευδεπίφαση του σωτήρα. Εμπνέεται από τον, πολύ συχνά, τραγικά ειρωνικό ρόλο που έχουν τα social media στη ζωή των ανθρώπων και μας προσφέρει ένα σύγχρονο μπρεχτικό κείμενο για την ανθρώπινη σκληρότητα που ονομάζουμε πια καθημερινή ζωή.
Το Θέατρο Τσέπης γιορτάζει τα 10 χρόνια ζωής με ένα έργο-σταθμό για την αγάπη που μπορεί «να γίνει» ο άνθρωπος. Η 23η του παραγωγή κορυφώνει την «Τριλογία του Κοσόβου» και μας υπενθυμίζει πως, στην τελική, η ανθρώπινη αξιοπρέπεια είναι το διακύβευμα που καλούμαστε να σώσουμε και για να το κάνουμε πρέπει να επιστρέψουμε στην τρυφερότητα και το «μαζί».
ΣΥΝΤΕΛΕΣΤΕΣ:
Κείμενο: Γιετόν Νεζιράι
Σκηνοθεσία: Μάριος Θεοχάρους
Σκηνικά Κοστούμια: Θέλμα Κασουλίδου
Μουσική: Δημήτρης Σπύρου
Φωτισμοί: Βασίλης Πετεινάρης
Κίνηση: Μαρίνα Πογιατζή
Ερμηνεύουν: Ανδρέας Νικολαΐδης, Μιράντα Νυχίδου, Αθηνά Σάββα

Παραστάσεις:
Πρεμιέρα:
18 Σεπτεμβρίου 2021, Θέατρο Ριάλτο, Λεμεσός
Επόμενες παραστάσεις:
19 Σεπτεμβρίου 2021, Γυμνάσιο Αθηένου
22 & 23 Σεπτεμβρίου, Τεχνοχώρος της ΕΘΑΛ, Λεμεσός
24, 25, 27 & 28 Σεπτεμβρίου 2021, Εγκώμιο Πολιτιστικό Κέντρο, Λευκωσία
26 Σεπτεμβρίου 2021, Δημοτικό Θέατρο Λάρνακας
Τετάρτη 29 Σεπτεμβρίου 2021, Μαρκίδειο Θέατρο Πάφου
Είσοδος: €10 – shop.tickethour.com & rialto.interticket.com
Είσοδος στην παράσταση της 19ης Σεπτεμβρίου, στο Γυμνάσιο Αθηένου: €5
Μέγας Χορηγός: ΘΟΚ
Πληροφορίες: 96297278

Διαδραστική Διάλεξη "ΝΑΙ! Η ΨΥΧΙΚΗ ΥΓΕΙΑ ΕΙΝΑΙ ΕΞΙΣΟΥ ΣΗΜΑΝΤΙΚΗ ΜΕ ΤΗ ΣΩΜΑΤΙΚΗ ΥΓΕΙΑ", 6 Σεπτεμβρίου 2021
2021-09-06

Πρόσκληση σε έκθεση: «Δαντέλες βενίς. Η Εξέλιξη της Παράδοσης» - 10 Νοεμβρίου – 18 Δεκεμβρίου 2020
2020-11-10 - 2020-12-18 | Καλλινίκειο Δημοτικό Μέγαρο Αθηένου, Ave Arx. Makariou III, Athienou 7600, Cyprus

AVENT PREMIERE ΤΗΣ ΘΕΑΤΡΙΚΗΣ ΠΑΡΑΣΤΑΣΗΣ "ΠΤΗΣΗ 1702 08 ΚΟΣΣΟΒΟ" ΣΤΗΝ ΑΘΗΕΝΟΥ ΑΠΟ ΤΟ ΘΕΑΤΡΟ ΤΣΕΠΗΣ ΥΠΟ ΤΗΝ ΑΙΓΙΔΑ ΤΟΥ ΔΗΜΟΥ ΑΘΗΕΝΟΥ
2020-10-21
Την Τετάρτη, 21 Οκτωβρίου 2020 στις 20:30 στο Γυμνάσιο Αθηένου η Avent Premiere της Θεατρικής Παράστασης «ΠΤΗΣΗ 1702 08 ΚΟΣΣΟΒΟ» από το Θέατρο Τσέπης.
«Κι όταν θα ’μαστε ανεξάρτητοι πια; Θα στεγνώνουν πιο γρήγορα τα ρούχα μας στην απλώστρα; Θα μας ζεσταίνουν περισσότερο οι σόμπες το χειμώνα;»
Οι καλλιτέχνες του Εθνικού Θεάτρου του Κοσσόβου ετοιμάζονται να ανεβάσουν την παράσταση «Περιμένοντας τον Γκοντό», όταν λαμβάνουν κυβερνητική εντολή να φτιάξουν εκ του μηδενός μία νέα παράσταση που θα κάνει πρεμιέρα την -άγνωστη μέχρι την τελευταία στιγμή- ημέρα της ανακήρυξης της ανεξαρτησίας της χώρας. Η εντολή αυτή προκαλεί τρικυμία εν κρανίω στο σανίδι και φέρνει αντιμέτωπους τους καλλιτέχνες με τα όριά τους: Ποια είναι η κόκκινη γραμμή μεταξύ προσωπικής ζωής, καλλιτεχνικής ιδιότητας και εθνικής ταυτότητας; Πόσες κρατικές παρεμβάσεις στην τέχνη τους μπορούν να αντέξουν; Τι εκχωρήσεις είναι διατεθειμένοι να κάνουν;
Σε μια εποχή που το γελοίο έχει για τα καλά προσχωρήσει στην παγκόσμια πολιτική σκηνή και οδηγεί ανεπαίσθητα αλλά σταθερά στην παρακμή της, η νέα παράσταση του Θεάτρου Τσέπης έρχεται να θέσει ερωτήματα που αφορούν θεμελιώδη ζητήματα των σύγχρονων δημοκρατικών κοινωνιών.
Κείμενο: Γιετόν Νεζίραι
Μετάφραση: Ελεάνα Ζιάκου
Σκηνοθεσία: Μάριος Θεοχάρους
Σκηνικά – Κοστούμια: Θέλμα Κασουλίδου
Φωτισμοί: Βασίλης Πετεινάρης
Μουσική – Κίνηση: Δημήτρης Σπύρου
ΜΜΕ : Στυλιάνα Χατζηγεωργίου
Πρωταγωνιστούν: Βάρσια Αδάμου, Γιάννης Ιωάννου, Ανδρέας Νικολαΐδης, Μιράντα Νυχίδου, Αθηνά Σάββα & Κωνσταντίνος Τσιόλης
Μουσικός επί σκηνής: Δημήτρης Σπύρου
Προπώληση εισιτηρίων.
Γενική Είσοδος €5.

Εργαστήριο «Πώς να επαναφέρουμε την κοινωνία μας στη φυσιολογική της κατάσταση, μετά τις επιπτώσεις της πανδημίας από τον Κορωνοϊό Covid-19» και «Στόχος Αειφόρου Ανάπτυξης 11-Βιώσιμες Πόλεις», 04/07/2020
2020-07-04
Ο Δήμος Αθηένου, στα πλαίσια του Ευρωπαϊκού Προγράμματος στο οποίο συμμετέχει «Global Education Goes Local» και που υλοποιείται στην Κύπρο από το Τμήμα Παγκόσμιας Εκπαίδευσης του μη κυβερνητικού οργανισμού «Future Worlds Center», προσκαλεί το κοινό στο εργαστήριο με τίτλο «Πώς να επαναφέρουμε την κοινωνία μας στη φυσιολογική της κατάσταση, μετά τις επιπτώσεις της πανδημίας από τον Κορωνοϊό Covid-19» και «Στόχος Αειφόρου Ανάπτυξης 11-Βιώσιμες Πόλεις», που θα πραγματοποιηθεί το Σάββατο 4 Ιουλίου 2020 στο Πολυκέντρο Νεότητας Αθηένου, από τις 10:00 π.μ. ως τις 2:00 μ.μ.
Σκοπός του εργαστηρίου θα είναι η ενδυνάμωση των πολιτών και η συζήτηση σε σχέση με την αποτελεσματική αντιμετώπιση των επιπτώσεων που έχει επιφέρει στην κοινωνία ο Κορωνοϊός και την επαναφορά στη φυσιολογική κατάσταση , καθώς και η παρουσίαση και η συζήτηση για τον Στόχο Αειφόρου Ανάπτυξης 11, που αφορά τις Βιώσιμες Πόλεις.
Σε όλη τη διάρκεια του εργαστηρίου θα προσφέρονται ροφήματα, ενώ στο τέλος θα προσφερθεί ελαφρύ γεύμα.
Θα ληφθούν όλα τα απαραίτητα μέτρα προστασίας από τον Κορωνοϊό, σύμφωνα με τα διατάγματα της Κυβέρνησης.
Αναλυτικό πρόγραμμα θα ανακοινωθεί τις επόμενες μέρες.

Χορωδιακό Φεστιβάλ
2020-03-28 | Αίθουσα Γυμνασίου
***Αναβολή εκδήλωσης μέχρι νεοτέρας
Φορέας: Δημοτικός Πολιτιστικός Όμιλος Αθηένου
Ώρα: 20:00
Χώρος: Αίθουσα Γυμνασίου Αθηένου

Θεατρική Παράσταση «Ποιος είπεν ότι εν έσιει δουλειές» της Βασιλικής Φωτίου στα πλαίσια των 31ων Παγκύπριων Σχολικών Αγώνων Θεάτρου
2020-03-11 | Αίθουσα Γυμνασίου
Φορέας: Γυμνάσιο Αθηένου
Ώρα: 7:45μ.μ.
Χώρος: Αίθουσα Γυμνασίου Αθηένου

Επ’ ευκαιρία της Ημέρας της Γυναίκας, διοργανώνει διάλεξη με θέμα «Η Γυναίκα είναι Τέχνη»
2020-03-08 | Κωνσταντινελένειον Κέντρο Ενηλίκων
Φορέας: Γ.Ο. ΔΗ.ΣΥ – Σύνδεσμος Καταπολέμησης Ναρκωτικών Λάρνακας
Ομιλήτρια: Δρ. Αθανασία Δημητρίου – Ψυχολόγος, Διευθύντρια Κέντρου Πρόληψης Εξαρτήσεων και Προαγωγής Υγείας Αγρινίου
Ώρα: 4:00μ.μ.
Χώρος: Κωνσταντινελένειον Κέντρο Ενηλίκων

Ενημερωτική εκδήλωση για το θεσμό της αναδοχής
2020-03-04 | Αίθουσα Καλλινίκειου Δημοτικού Μουσείου Αθηένου
Φορέας: Παγκύπριος Σύνδεσμος Ανάδοχης Οικογένειας «Φωλιά Αγάπης»
Ώρα: 7:00μ.μ.
Χώρος: Αίθουσα Καλλινίκειου Δημοτικού Μουσείου Αθηένου

«ΕΝΗΜΕΡΩΣΗ ΓΙΑ ΤΟΝ ΘΕΣΜΟ ΤΗΣ ΑΝΑΔΟΧΗΣ ΟΙΚΟΓΕΝΕΙΑΣ»
2020-03-04 | Καλλινίκειο Δημοτικό Μέγαρο Αθηένου, Ave Arx. Makariou III, Athienou 7600, Cyprus

Καθαρή Δευτέρα, 2 Μαρτίου 2020
2020-03-02

Ενημερωτική Διάλεξη "Πρόληψη / Προστασία / Ασφάλεια"
2020-02-26 | Καλλινίκειο Δημοτικό Μέγαρο Αθηένου, Ave Arx. Makariou III, Athienou 7600, Cyprus

Καρναβαλίστικο Πάρτι
2020-02-23 | Αίθουσα Αθλοπαιδιών «Τάσος Παπαδόπουλος»
Ώρα: 15:00-18:00
Φορέας: Δημοτικός Παιδοκομικός – Βρεφοκομικός Σταθμός
Χώρος: Αίθουσα Αθλοπαιδιών «Τάσος Παπαδόπουλος»

ΠΡΟΣΚΛΗΣΗ "Ο Θεός μέσα στο σύμπαν"
2020-02-17

Αγώνες Ενόργανης Γυμναστικής
2020-02-15 | Αίθουσα Αθλοπαιδιών «Τάσος Παπαδόπουλος»
Ώρα: 09:00 μέχρι αργά το απόγευμα
Φορέας: ΑΓΟ
Χώρος: Αίθουσα Αθλοπαιδιών «Τάσος Παπαδόπουλος»

Συνέδριο Γυμνασίου Αραδίππου
2020-02-13 | Αίθουσα Καλλινίκειου Δημοτικού Μουσείου Αθηένου
Ώρα: 08:30-15:00
Φορέας: Γυμνάσιο Αραδίππου
Χώρος: Αίθουσα Καλλινίκειου Δημοτικού Μουσείου Αθηένου

Αιμοδοσία στη μνήμη του Ηλία Παστούκαι του Κύπρου Ζορπά
2020-02-12 18:30 - 21:30 | Νοσοκομείο Αθηένου
Φορείς / Άτομα: Αθλητικός Σύλλογος ‘Ορφέας’ Αθηένου

Διάλεξη με τη Θέκλα Πετρίδου με θέμα το πρόσφατο βιβλίο της "Ψυχολογικός Πόλεμος"
2020-02-07 | Αίθουσα Καλλινίκειου Δημοτικού Μουσείου Αθηένου
Ώρα: 19:00
Φορέας: Ιδιωτικό Νηπιαγωγείο «Παιδική Πολιτεία ΝΑΓΙΑ»
Χώρος: Αίθουσα Καλλινίκειου Δημοτικού Μουσείου Αθηένου

Η Θέκλα Πετρίδου επανέρχεται με ένα νέο θέμα που αφορά όλους μας: Τον ψυχολογικό πόλεμο. Δεν είσαι τρελός όταν νιώθεις πως οι γύρω σου προσπαθούν να σε βγάλουν τρελό. Πολύ πιθανόν να δέχεσαι gaslighting.
Δεν είσαι υπερευαίσθητος και προβληματικός όταν ενοχλείσαι που ένας άνθρωπος εξαφανίζεται από τη ζωή σου χωρίς εξηγήσεις. Πολύ πιθανόν να δέχτηκες ghosting. Δεν είναι στο μυαλό σου πως ο/η σύντροφο σου σε πολεμά όταν κρατάει μούτρα. Αυτό είναι καθαρά παθητική επιθετικότητα. Έχεις δίκιο όταν δεν αντέχεις την έντονη επικριτική στάση ενός ανθρώπου στη ζωή σου. Αποτελεί ψυχολογικό πόλεμο.
Δεν είσαι ιδιότροπος/η όταν ενοχλείσαι που ο/η σύντροφος σου δεν λέει όχι σε κανέναν και σε υποβαθμίζει κι εσένα στη θέση του θύματος. Πολύ πιθανόν να ζεις με έναν συνεξαρτώμενο άνθρωπο.
Το βιβλίο έχει ως πρώτο στόχο να σκιαγραφήσει και να εξηγήσει τα όπλα και τις μεθόδους του ψυχολογικού πολέμου. Δε μένει όμως μόνο σε αυτό. Προσπαθεί να δώσει απαντήσεις σε καυτά ερωτήματα, να εισηγηθεί λύσεις, να προτρέψει στη στοχευμένη αντιμετώπιση τέτοιων ψυχοφθόρων καταστάσεων και να μας κάνει να δούμε με αισιοδοξία τη ζωή! Διότι όλοι μπορούμε να εντοπίσουμε και να αντιμετωπίσουμε τον ψυχολογικό πόλεμο στην οικογένεια, την εργασία, τις φιλικές και ερωτικές σχέσεις.
Σας περιμένουμε!

Παρουσίαση Βιβλίου «Ο Κρανιακός Ιππόκαμπος»
2020-02-06 | Καλλινίκειο Δημοτικό Μέγαρο Αθηένου, Ave Arx. Makariou III, Athienou 7600, Cyprus
Ώρα: 19:30
Φορέας: ΔΗΜΟΣ ΑΘΗΕΝΟΥ/ΕΚΔΟΣΕΙΣ «ΙΑΜΒΟΣ» ΚΑΙ Ο Ηθοποιός/Συγγραφέας Αντρέας Νικολαΐδης
Χώρος: Καλλινίκειο Δημοτικό Μέγαρο Αθηένου

3ον Χειμερινό Ράλλυ Αθηένου παλαιού αυτοκινήτου (Στη μνήμη Μαρίας Θεοδώρου)
2020-02-02 | Μπροστά από το Καλ. Δημοτικό Μέγαρο
Υπό την αιγίδα του Δήμου Αθηένου
Ώρα εκκίνησης: 9:45π.μ. – Χώρος: Μπροστά από το Καλ. Δημοτικό Μέγαρο
Φορείς / Άτομα: Λέσχη Παλαιών Αυτοκινήτων ΛΕΣΠΑ – ΦΙΠΑ
Τερματισμός: 1:00μ.μ. – Χώρος: Μπροστά από το Κωνστ. Δημοτικό Πάρκο
